kardosdrur/scandi-wiki huggingface dataset:
Tornérhjelmska huset

Tornérhjelmska huset er en bygning fra 1804 beliggende i Fågelsångsgatan i Helsingborg. Bygningen er en af få træbygninger i det centrale Helsingborg og blev udpeget som byggnadsminne 1967.

Arkitektur 
Huset er bygget i en enkel klassisk stil, typisk i begyndelsen af 1800-tallet. Det er 2 ½ etager og hviler på en høj, sorttjæret granit sokkel. Fra gaden til entréniveau fører en dobbelt stentrappe med smedejerns rækværk op mod den hvide hoveddøren. Facaderne er panelbeklædt med gul maling, vinduerne er malet hvide. Vinduerne i stueetagen er midtersprossede, og noget mindre, da denne etage tidligere rummede køkken og tjenestepersonalet rum. Anden sal har mere karakter af en piano nobile, med høje tværsprossede vinduer. Taget er dækket med røde tegl og halvvalmet i enderne. Centralt på gadefacaden står en tre vinduer lang frontispice. Bag huset gemmer sig en lille have, som nås fra gaden via en granilttrappe langs husets nordlige gavl. Haven afgrænses af et hvidmalet hegn.

Historie 
Oprindeligt lå der et lille bindingsværkhus fra slutningen af 1700-tallet, som udvidedes med yderligere en etage af den daværende ejer, Nils Silfverskiöld, der gav huset dets nuværende udseende. I en stor del av 1800-tallet beboedes huset af overhofstaldmester Rudolf Tornérhjelm, en af Helsingborgs mere fremstående kommunalpolitikere. På det tidspunkt lå huset i enden af Fågelsångsgatan og var omgivet af en stor have med tilhørende stalde og lagerbygninger. Ejendommen blev købt af byen Helsingborg i 1891 og i forbindelse med dette togs huset i brug af KFUM, som blev stiftet i Helsingborg samme år. Byen havde i 1904 udvidet Fågelsångsgatan til Hälsovägen, hvilket betød at stalde, lagerbygninger og haven forsvandt. Den ny anlagte vej lå lavere, hvilket er grunden til den høje sokkel. Dobbelttrappen kommer fra Carl Henrik Rooth købmandsgård og blev flyttet til huset i 1908. Derfor står der "CHR 1824" i smedejernsgelænderet. I begyndelsen af 1900-tallet benyttede livmedicus Håfström ved "Hälsans Hälsobrunn" (en helskilde i Helsingborg), senere har bygningen været anvendt af byens kødkontrol, hälsovårdsnämnden (dansk sundhedsudvalget) og Røde Kors. Siden 1979, er huset privatejet og har nu tre lejligheder.

Kilder 

 Anderson, Karl-Erik (2006): Tornérhjelmska huset, i Helsingborgs stadslexikon (s. 409). (Helsingborg lokale historiske forening)  På Lunds bibliotek 
 Haas, Jonas & Katzeff, Adam (2003): Helsingborgs stadskärna: bevarandeprogram: antaget i kommunfullmäktige 2002-09-25. Helsingborg: Bevarandeplanskommittén, Helsingborgs stad.  På Lunds universitets bibliotek 
 Stadsbyggnadskontoret, Helsingborgs stad (2005): Arkitekturguide för Helsingborg. Helsingborg: Helsingborgs stad.  På Lunds universitets bibliotek 

.

Bygninger, konstruktioner og anlæg i Helsingborgs kommun
Byggnadsminnen i Skåne län
VM i curling 2010 (mixed double)

Verdensmesterskabet i curling 2010 i mixed double var det tredje VM i curling i mixed double og blev arrangeret af World Curling Federation. Der var 26 tilmeldte hold til mesterskabet, men otte hold meldte afbud på grund af luftfartsproblemerne i forbindelse med vulkanudbruddet i Island, og derfor blev det gennemført med kun 18 hold. Kampene blev afviklet ishallen Uralskaja Molnija i Tjeljabinsk, Rusland i perioden 18. – 24. april 2010.

Mesterskabet blev vundet af værtslandet Ruslands hold bestående af Petr Dron og Jana Nekrosova, som i finalen besejrede New Zealand med 9-7. Bronzemedaljerne gik til Kina som vandt bronzekampen med 8-7 over Spanien. De forsvarende mestre fra Schweiz, som inden dette VM havde vundet 19 VM-kampe i træk, fortsatte stimen i grundspillet, hvor holdet vandt alle sine fire kampe. I kvartfinalen blev det imidlertid til et nederlag mod Kina, så schweizernes sejrsrække sluttede altså efter 23 sejre i træk.

Danmark blev repræsenteret af et hold bestående af Martin Uhd Grønbech og Christine Svensen. Holdet opnåede 1 sejr og 3 nederlag i grundspillet, hvilket rakte til fjerdepladsen i gruppen (efter tiebreaker), hvorfor holdet ikke gik videre til slutspillet. Holdet sluttede samlet på en 12.-plads.

Resultater

Grundspil 

De 18 hold var opdelt i tre grupper. Holdene i hver gruppe spillede alle-mod-alle. De tre gruppevindere, de tre -toere, og den bedste treer (i henhold til "draw shot challenge") gik videre til kvartfinalerne, mens de øvrige to treere spillede kvalifikation om den sidste kvartfinaleplads.

Slutspil

Samlet rangering

Kilder / eksterne henvisninger 
WCF Results & Statistics – World Mixed Doubles Championship 2010  
World Curling Championship Chelyabinsk 2010  

Curling i 2010
2010 (mixed double)
Curling i Rusland
Sport i Tjeljabinsk
Domkirken i Chartres

Domkirken i Chartres () ligger i Chartres 80 km sydvest for Paris og anses for at være et af de fornemste gotiske bygningsværker i Frankrig. 

Opførelsen af domkirken begyndte i 1145, men 10. juni 1194 brændte næsten hele domkirken, (udenfor den vestlige del af facaden), samt store dele af byen. Størstedelen af den nuværende bygning blev opført i perioden 1194 til 1220. Dette er grunden til, at det kun er den vestlige facade, som er i tidlig-gotisk udførelse, og dertil meget speciel på grund af de asymmetriske tårnspir.

Det sydlige tårn blev bygget i 1200-tallet, mens det nordlige først blev opført tidligt i 1500-tallet. Glasmalerierne i domkirken er også værd at lægge mærke til, og dækker totalt over 2.600 kvm.

Domkirken i Chartres var en af de første katedraler, der centrerede sig om dyrkelsen af jomfru Maria. Katedralen skal være i besiddelse av Sancta Camisa, den hellige tunika båret af jomfru Maria, mens hun gik gravid med Jesus. Mange pilgrimme kommer for at se relikviet, angivelig en gave fra Karl den skaldede i 876. Karls bedstefar, Karl den store, skulle have modtaget tunikaen som gave fra kejserinde Irene, og i 1900-tallet blev der fundet pollen fra Palestina i det første århundrede i klædet.

Domkirken i Chartres blev optaget på UNESCOs Verdensarvsliste i 1979.

Galleri

Noter

Eksterne henvisninger 

Verdensarvsområder i Frankrig
Chartres
Chartres
Andres Oper

Andres Oper (født 7. november 1977 i Tallinn) er en estisk tidligere professionel fodboldspiller. Derudover spillede han for det estiske landshold.

Oper spillede i AaB fra 1999 til 2003, hvor han opnåede stor popularitet gennem 135 kampe og 31 mål.

Referencer

Eksterne henvisninger 

Fodboldspillere fra Estland
Fodboldspillere fra AaB
Fodboldspillere fra Roda JC
Fodboldspillere fra ADO Den Haag
Fodboldspillere fra FC Flora Tallinn
Fodboldspillere fra Nea Salamis Famagusta FC
Fodboldspillere fra AEK Larnaka
Bjerregård (Holmsland Klit)

Bjerregård ligger placeret mellem Nymindegab og Hvide Sande og er placeret på Holmsland Klit. Holmsland Klit er 40 km lang og har Ringkøbing Fjord på den ene side og Vesterhavet på den anden. Bjerregård er et sommerhusområde i Vestjylland, belligende cirka 15 km syd for Hvide Sande. Bjerregård tilhører i dag Ringkøbing-Skjern Kommune. Sommerhusområdet var indtil kommunalreformen i 2007 en del af Holmsland Kommune.
Området er karakteriseret ved, at det ligger i et naturskønt område med ganske kort afstand til både Vesterhavet og Ringkøbing Fjord. Nærmeste byer er Nymindegab, Hvide Sande og Nørre Nebel.

Holmsland Klit 
Holmsland Klit som Bjerregård ligger på er en klittange, der er 40 km lang 0g 1-2 km bred. Målet for arealerne er, at klitnaturtyperne bliver bevaret, så de åbne ubebyggede klitformationer og bagvedliggende lavninger fastholdes.

Bjerregård som sommerhusområde 
Bjerregård er kendt for sine smukke lyngområder og høje klitter og er en populær destination for turister fra Danmark og Tyskland. Bjerregård byder på en bred sandstrand og er et oplagt feriemål for naturelskere, vandsportsudøvere, fugleinteresserede og for dem, der ønsker en ferie ved Vesterhavet.

Vandsport 
Med den rolige Ringkøbing Fjord på den ene side og Vesterhavet på den anden, er Holmsland Klit et oplagt sted at besøge for vandsportsudøvere. Nybegynderne kan øve sig i fjorden, mens de øvede kan boltre sig i Vesterhavets bølger.

Tipperne 
I den sydlige ende af Ringkøbing Fjord ligger Tipperne. Tipperne er et fuglereservat og tiltrækker fugleentusiaster fra nær og fjern. Her kan der opleves sjældne fugle, og fuglereservatet er et af de vigtigste i Europa.

Referencer

Eksterne henvisninger 
 Infomation om Bjerregaard  på sologstrand.dk
 Tipperne
 Holmsland klit
 Bjerregård som ferieområde/
 Oplevelser i og omkring Bjerregård

Lokaliteter i Ringkøbing-Skjern Kommune
Lasse Kramhøft

Lasse "Pilfinger" Kramhøft (født 5. august 1978) er en dansk musikproducer inden for hiphop, Urban og Club & Pop. Han har produceret for en lang række danske kunstnere, blandt andet Johnson, Bikstok Røgsystem, U$O, Niarn, L.O.C. TopGunn, Kidd, Pharfar, Xander, Nabiha, Outlandish, Barbara Moleko & Raske Penge.

Han fik sit store gennembrud i Danmark med den danske rapper Johnson i 2005, som han var hovedproducer for, og de to høstede bunkevis af Awards bl.a. en DMA/GRAMMY for "Årets HipHop-udgivelse". Herefter blev Pilfinger selv indstillet til Årets producer i DDJA i 2007 og vandt den prestigefyldte titel "Årets Producer" til Danish DeeJay Awards 2014.

Pilfinger har været med til at skabe succesen bag Xander (sanger), og har produceret for navne som Kidd, Wafande, Barbara Moleko, Marie Key, Raske Penge, Natasja, Bikstok Røgsystem & Outlandish. Han har solgt 3 gange platin på albums, 4 gange guld og haft 4 platinsingler.

Pilfinger fik sit internationale gennembrud i 2009 med American Idol vinderen Jordin Sparks med sangen "SOS / Let the Music Play", som han producerede sammen med Cutfather. Nummeret gik #1 på den amerikanske Billboard.

Senest har Pilfinger med sit eget orkester/duo Djämes Braun blandt andet udgivet dancehall-tracket "Duft af Ba-cone". Bandet vandt P3's konkurrence KarriereKanonen. Første single blev et af sommeren 2012 største hits, og de har med anden single ligget nummer et på flere radiostationer. Sidste single ”Nethinde” blev P3s Uundgåelige.

Siden starten af Djämes Braun er alle singler gået guld eller platin. De har streamet mere end 60 millioner på spotify og har over 30 millioner afspilninger på youtube. Pilfinger har ydermere produceret Pharfars "Lad mig Rulle Dig", KIDDs "Ryst Pagne" samt Topgunns "MKISPEPMELR" og "Kongens Have".

For tiden pendler Pilfingeren mellem Danmark og USA, hvor han bl.a producerer og skriver sange med American Idol-dommeren Randy Jacksons kunstnere og arbejder i Jay-Z's Roc Nation Camp.

Foruden selv at producere musik er han indehaver af musikstudiet Glamour Hotel i København.

I et samarbejde med amerikanske Randy Jackson har han produceret nummeret "Who The F*** Do You Think I Am" for den amerikanske pigegruppe Brunette, Jackson Guthys "Something Beautiful" og Grace Valeries "I Don't wanna be waiting".

Eksterne henvisninger 
 

Musikproducere fra Danmark
Meddle (album)

Meddle er det sjette studiealbum af det engelske progressive rock band Pink Floyd. Det blev udgivet i oktober 1971, og demonstrerer bandets ændring af genre fra psykedelisk rock til progressiv rock.

Albummet blev optaget ved en række steder omkring London, heriblandt Abbey Road Studios. Uden noget materiale at arbejde med og nogen klar retning for albummet udtænkte bandet flere nytænkende eksperimenter som til slut inspirerede albummets kendingssang, "Echoes". Selvom mange af gruppens senere albums blev sammensmeltet af et centralt tema, hvoraf det meste lyrik var skrevet af Roger Waters, var Meddle en gruppeindsats, hvor alle bidrog til teksterne.

Meddle blev produceret under bandets turné fra januar til august 1971. Anmeldelserne var meget blandede, og selvom albummet var en kommerciel succes i Storbritannien, var glansløs reklame på deres amerikanske pladeselskab skyld i et dårligt salg i USA.

Spor 
Side 1
 "One of These Days" – 5:57
 "A Pillow of Winds" – 5:10
 "Fearless" – 6:08
 "San Tropez" – 3:43
 "Seamus" – 2:16

Side 2
 "Echoes" – 23:29

Personale 
Pink Floyd
 David Gilmour – guitar, bas på "One of These Days", lead vokals, harmonika på "Seamus"
 Roger Waters – bas, lead vocal and guitar on "San Tropez"
 Richard Wright – hammondorgel, klaver, vokal på "Echoes"
 Nick Mason – trommer, slagtøj, vokalfrase på "One of These Days"

Produktion
 Rob Black – ingeniørarbejde (Morgan Studio)
 Peter Bown – ingeniørarbejde (Air og EMI Studio)
 Peter Curzon – design af albummets reproduktion
 Bob Dowling – fotografier til pladehylsterets omslag
 James Guthrie – reproduktion
 Hipgnosis – bandfotografi
 John Leckie – ingeniørarbejde (Air and EMI Studios)
 Tony May – fotografier til pladehylsterets indre illustrationer
 Pink Floyd – albummets coverdesign
 Roger Quested – ingeniørarbejde (Morgan Studio)
 Doug Sax – reproduktion
 Seamus the Dog – vokal på "Seamus"
 Storm Thorgerson – design af albummets reproduktion

Referencer 
Fodnoter

Pink Floyd-album
Album fra 1971
The Pros and Cons of Hitch Hiking

The Pros and Cons of Hitch Hiking er et konceptalbum af den engelske musiker Roger Waters. Nogle nævneværdige personer der hjalp Waters under indspilningen af albummet var Michael Kamen (dirigent), Jack Palance (skuespiller), David Sanborn (saxofonist) og Eric Clapton (guitarist). Albummet blev tildelt guld af Recording Industry Association of America (RIAA) i april 1995.

Album fra 1984
Profiles

Profiles er et album af Pink Floyds trommeslager Nick Mason og 10ccs guitarist Rick Fenn, udgivet i 1985. Det er næsten udelukkende instrumentalt, bortset fra 2 sange: "Lie for a Lie" som præsenterer Pink Floyds sanger og guitarist David Gilmour og Mike Oldfields tidligere sangerinde fra 1980'erne Maggie Reilly; og "Israel" sunget af UFOs keyboardist Danny Peyronel.

Album fra 1985
Magistrenes A-kasse

Magistrenes A-kasse (MA) er en statsgodkendt arbejdsløshedskasse, der har medlemmer inden for humaniora, naturvidenskab, it, kommunikation, sundhed, samfundsvidenskab, psykologi og pædagogik. I alt har MA ca. 86.000 medlemmer (2023).

A-kassen blev etableret i 1974 og organiserede oprindeligt kun akademikere fra humanistiske fag, men er senere blevet tværfaglig. Mange af medlemmerne er også medlem af fagforeningen Dansk Magisterforening.

Siden 2023 har forkvinden for MA været Helene Caprani. I perioden 2014-2022 var Per Clausen formand.

Referencer

Eksterne henvisninger
 Magistrenes A-kasses hjemmeside

Etableret i 1974
A-kasser i Danmark
June Havoc

June Havoc (8. november 1912 – 28. marts 2010), var en amerikansk skuespillerinde.

Eksterne henvisninger 

 

Skuespillere fra USA
Hollywood Walk of Fame
Popstars

Popstars er et internationalt realityshowkoncept og en forløber til Idol-programmerne. Serien startede i New Zealand i 1999 da produceren Jonathan Dowling samlede pigegruppen TrueBliss. Dowling licenserede konceptet til produktionsselskabet Screentime i Australien, som derefter solgte det til TresorTV i Tyskland, før det blev solgt til store dele af verden.

Showet var inspirationen til Pop Idol, udviklet af Simon Fuller, som blev sendt første gang i Storbritannien i 2001. Programmet, der senere skulle blive kendt som Idols i Danmark, havde bl.a. Simon Cowell som dommer. Cowell udviklede senere The X Factor, der erstattede Pop Idol i 2004.

Succesfulde grupper, der er blevet kendt igennem Popstars er pigegrupperne Girls Aloud fra Storbritannien og No Angels fra Tyskland.

Popstars i Danmark 
I Danmark blev Popstars produceret af Metronome Productions og vist på TV 2, TV 2 Zulu (2001-2003) og Kanal 5 (2014)

2001, efteråret 
Første sæson, med undertitlen "Drømmen bliver til virkelighed!", blev sendt i efteråret 2001. Formålet var at finde Danmarks nye pigegruppe, bestående af 4 eller 5 medlemmer på over 15 år. Resultatet blev gruppen EyeQ, der bestod af Trine Jepsen, Louise Lolle, Sofie Hviid og Julie Næslund. Dommerne var manager Simon Junker, pladeselskabsmand og producer Poul Martin Bonde og sanger Louise Ellerbæk.

2002, efteråret 
I efteråret 2002 ledte man efter en mandlig eller kvindelig solist i anden sæson, med undertitlen "Drømmen lever!". Vinderen blev den 17-årige Jon Nørgaard. Andre deltagere der blev kendt gennem programmet var Julie, Alex og Christine Milton. Dommerne var Simon Junker, sanger Søren Sko og koreograf Toniah Pedersen.

2003, foråret 
I foråret 2003 var formålet af finde Danmarks nye boyband. Vindergruppen blev Fu:el, der bestod af Lars Thomsen, Theis Keller,
Patrick Hellegård, Tarik Bakir og Martin Bunk. Dommerne var A&R på Universal i Danmark Niclas Anker og Toniah Pedersen.

2003, efteråret 
I efteråret 2003 blev programmet relanceret med titlen Popstars Showtime!, der var den fjerde og sidste sæson. Programmet bestod nu af et indledende program, hvor dommerne valgte hvilke 12 finalister der skulle gå videre til de 10 direkte liveshows, hvor det udelukkende var seerne der bestemte hvem der gik videre fra uge til uge. Vinderen blev Maria Lucia. Dommerne var manager Annetta Elmo og producer Peter Biker. Andre deltagere i programmet var bl.a. Jannik Christiansen og Emil Thorup.

2014, efteråret 
Popstars 2014 blev sendt på dansk TV i d. 7. september 2014, da Kanal 5 relancerede programmet. Finalen var d. 4. november 2014. Vinderen var Linnea og hvor andenpladsen gik til Alaa og Sandra.

Dommerne var følgende: 
 Christiane Schaumburg-Müller
 Medina
 Søren Rasted

Eksterne henvisninger 

 Leksikon: Popstars på Mediefonen.dk 
 Popstars på Metronome Productions' hjemmeside

Noter 

Talentkonkurrencer på TV
Musikkonkurrencer
Alan Lloyd Hodgkin

Alan Lloyd Hodgkin (født 5. februar 1914, død 20. december 1998) var en engelsk biofysiker. Han vandt Nobelprisen i fysiologi eller medicin i 1963.

Nobelprismodtagere i medicin
Biofysikere
Biologer fra Storbritannien
Nobelprismodtagere fra Storbritannien
Modtagere af Copleymedaljen
Præsidenter af Royal Society
Modtagere af Royal Medal
Kim Sagild

Kim Sagild (født 4. februar 1952) er en dansk producer, komponist og musiker. Han var med til at danne Buki-Yamaz, der var aktive fra 1969 til 1979, og som spillede latinamerikansk jazz/rock. Dernæst arbejdede han sammen med Kasper Winding, indtil midten af 1980'erne, ligesom han lavede reklame-, film- og teatermusik. Han udgav bl.a. tre album med Winding; Kick (1980), Attitudes and Broken Hearts (1981) og Swing (1983), hvorpå Sagild producerede og spillede guitar.

Sagild begyndte at producere musik i slutningen af 1970'erne, og har produceret for Kasper Winding, Nanna, Thomas Helmig, Elisabeth og Moonjam med flere.

I 1985 producerede han støttesangen "Afrika", skrevet af Nanna, der solgte 150.000 eksemplarer. I 1999 producerede han sammen med Peter Biker og Stig Kreutzfeldt Kosovo-velgørenhedssangen "Selv en dråbe", hvor et bredt udsnit at datidens populære artister sang på.

Han er søn af skuespillerinden Avi Sagild, og er således halvbror til Paprika og Nikolaj Steen.

Eksterne henvisninger 
 Kim Sagilds hjemmeside
 Interview med Kim Sagild i tidsskriftet Basunen 2002, nr. 3, 15. årgang 
 Artikel i Gaffa, marts 1990
 
 

Musikproducere fra Danmark
Musikere fra Danmark
Komponister fra Danmark
Jacob Ayrer

Jacob Ayrer (ca. 1543 – 26. marts 1605 i Nürnberg) var en tysk dramatiker, elev af Hans Sachs og engelske komedianter, 

Han flygtede som protestant til Nürnberg fra bispestaden Bamberg, hvis rimkronik han har skrevet. Som ung var Ayrer isenkræmmer i Nürnberg, siden selvlært jurist i Bamberg og til sin død højtstående juridisk embedsmand i Nürnberg. Uden dybere tankeliv, men fantasifuld, opfindsom og folkelig djærv i sit lune. Ayrer lånte fra England »Singets Spiel«, hvori replikkerne blev sungne til en folkevisemelodi eller en mestersangertone. Hans mange dramaer, lystspil, farcer (»Possen«) og syngestykker udkom først efter hans død og har ofte samme stofkilder som Shakespeares. De er udgivne af Keller i fem bind (1864-65).

Dramatikere fra Tyskland
The Danish Scout Council

The Danish Scout Council (DSC) (tidligere Fællesrådet for Danmarks Drengespejdere) er en paraplyorganisation for spejdere i Danmark. Fællesrådet repræsenterer danske drengespejdere i verdensdensspejderorganisationen WOSM, hvor kun en national spejderorganisation fra hvert medlemsland kan optages.

Medlemsorganisationer

Fuldt medlemskab
 Det Danske Spejderkorps (DDS)
 KFUM-Spejderne
 Danske Baptisters Spejderkorps (DBS)

Associeret medlemskab
 Dansk Spejderkorps Sydslesvig (DSS)
 Grønlands Spejderkorps 
 Føroya Skótaráð

Spejder
William Edmondstoune Aytoun

William Edmondstoune Aytoun (født 21. juni 1813 i Edinburgh, død 4. august 1865 i Blackhills i Højlandene, var en skotsk digter.

Først studerede han jura og nedsatte sig som sagfører i sin fødeby (1840). Men han droges mere og mere til litterær virksomhed og blev medarbejder ved Blackwood's Magazine. 1849 udgav han det værk, hvortil hans digtning er knyttet, en samling ballader, Lays of the Scottish Cavaliers, der forherliger de skotske Stuarttilhængere, og som er udkommet i mange oplag.

I Firmilian, a Spasmodic Tragedy 1854) parodierede han emner og stil hos en lille gruppe forfattere (Bailey, Dobell og Alexander Smith). Sammen med Theodore Martin udgav han 1855 Bon Gaultier Ballads, humoristiske og satiriske digte, som de to forfattere havde skrevet i Punch.

Det følgende år offentliggjorde han det fortællende digt Bothwell. Af hans prosaarbejder kan nævnes en historisk skildring, The Life and Times of Richard I (1840) og nogle fortællinger (Norman Sinclar, The Glenmutchkin Railway, How I became a Yeoman). 1858 fremstillede han en med kritisk sigte og med anmærkninger forsynet udgave af skotske folkesange, Ballads of Scotland.

Sammen med Theodore Martin har han desuden oversat en del af Goethes digte, Poems and Ballads of Goethe. 1845 blev han professor i retorik og engelsk litteratur ved Edinburghs Universitet og beklædte dette embede til sin død. Han indtog desuden en hæderspost som sherif for Orkney- og Shetlandsøerne.

Kilder 
 

Digtere fra Skotland
Ansatte ved University of Edinburgh
Salmonsens
Personer fra Edinburgh
Medlemmer af Royal Society of Edinburgh
Robert Aytoun

Sir Robert Aytoun (eller Ayton) (1570-1638) var en skotsk digter.

Ved James I's tronbestigelse i England rettede Aytoun et lovprisningsdigt til kongen, hvilket skaffede ham ansættelse i en hofstilling.

Hans digte er ikke mange og ikke betydelige. Af hans latinske poesier er nogle optagne i samlingen Deliciae Poetarum Scotorum.

Digtere fra Storbritannien
Digtere fra Skotland
Latinske forfattere
Francisco García Ayuso

Francisco García Ayuso (født 1835 i Madrid, død maj 1897) var en spansk sprogmand. 

Han blev 1886 Prof. i komparativ Filologi.
Studerede i Tyskland og gav sig navnlig af med
Sanskrit. Af hans Arbejder kan mærkes,
foruden nogle Grammatikker i Arabisk og nyere
europ. Sprog og et Par hist.-geogr. Bøger over
Asien, El estudio de la filologia en su relación
con el sanskrit (1871), Ensayo critico de
gramática comparativa de los idiomas indo-europeos
(2. Udg. 1886), Estudio comparado sobre origen
y formacion de las lenguas neo-sanscritas y
neo-latinas (1894) samt Oversættelser af Kalidasas'
Skuespil Sakuntala og Urvasi. 

Orientalister
Sprogvidenskabsfolk
Videnskabsfolk fra Spanien
Personer fra Madrid
Eva Gabor

Eva Gabor (11. februar 1919 – 4. juli 1995) var en ungarsk-født amerikansk skuespillerinde.

Eksterne henvisninger 

 

Skuespillere fra USA
Hollywood Walk of Fame
Julien Gracq

Julien Gracq (født 27. juli 1910, død 22. december 2007) var en fransk forfatter. Han tilhørte den surrealisterne.

Romanforfattere fra Frankrig
Goncourtpris-modtagere